Guillermus archidiaconus lingonensis, et magister Henricus de Musceio canonicus et oficialis lingonensis, omnibus ad quos præsentes litteræ peruenerint salutem in Domino. Nouerit uniuersitas vestra quod Jaffetus ciuis lingonensis, et Margareta uxor eius, et Joannes filius eiusdem Margaretæ in præsentia nostra constituti, et ad hoc adducti spontanea voluntate, recognouerunt quod ipsi vendiderant domino abbati et conuentui Sancti Stephani diuionensis caminum qui est continguus domui magistri Simonis cum coquina quæ retro est, et cum talamis priuatis, sicut paries diuidit qui paries erit communis utrique parti et cum omnibus aliis apenditiis suis quæ retro sunt pro quadraginta libris lingonensibus; recognouit etiam dictus Joannes volentibus et laudantibus dicto Jaffeto et Margareta quod ipse erat extra auœriam eorum et quod ipse nec per se nec per alium deinceps reclamaret; promiserunt iterum dicti tres scilicet Jaffetus et Margareta et Joannes fide interposita, se hanc venditionem firmiter obseruare et domino abbati et conuentui contra omnes legitimam ferre garantiam, et se pagatos de dicta pecunia recognouerunt; hanc venditionem laudauerunt filii et filiæ eorum Guillemote Tholocastæ, Anneloz, Guioz et Hugonoz. In cuius rei testimonium ad petitionem utriusque partis præsentes litteras sigillis nostris fecimus sigillari. Actum anno gratiæ M°. CC°. XXX°. secundo, mense Augusto.